stanford-oval/wikipedia huggingface dataset:
Mr. Breathless
Tuotanto

1993 Jumpin For Joy (EP)
1995 C'mon (EP)
1997 Face It
1999 Punkkua (single)
1999 Time To Rock
2003 Rock It (single)
2007 Ooh Yeah Baby
2008 Mr. Breathless plays Crazy Cavan
2010 Face It/Time To Rock yhteispainos (uudelleen masteroitu 2 levyä)
2010 Dirty Dirty Feeling
2012 Live At Parola (Mr. Breathless & Varjokuva)
2015 Keep On Rockin`(Mr. Breathless & Esa Pulliainen C-Combo)
2016 I Like It Like That (Mr. Breathless Trio)
2017 Can't Stop Rockin'
2019 Ultimate Collection
2020 Esa Pulliainen & Mr. Breathless, Happy Rokkenroll vol.1
2021 Mr. Breathless & Vesa Kääpä, Garage Tapes
2023 Esa Pulliainen & Mr. Breathless, Happy Rokkenroll vol.2
2023 Mr. Breathless, Early Recordings
Aiheesta muualla

Yhtyeen viralliset kotisivut
MySpace
Moreeni (kirjankustantamo)

Kustannusosakeyhtiö Moreeni (vuoteen 2010 saakka Multikustannus Oy) oli suomalainen kirjankustantamo, joka keskittyi yleiseen tietokirjallisuuteen, eri alojen ammattikirjallisuuteen ja syksystä 2010 alkaen myös kaunokirjallisuuteen. Keskeisiin aihealueisiin yleisellä puolella kuuluivat rakentaminen, arkkitehtuuri, luonto ja ympäristö, koti, ruoka ja sisustaminen, harrastukset sekä kulttuurihistoria; ammattikirjojen puolella taas rakentaminen, markkinointi ja johtaminen. Kaunokirjallisuuden kustantamisen Moreeni aloitti syksyllä 2010 kahdella englantilaisella dekkarisarjalla. Kustantamon eniten julkaisseita kirjailijanimiä olivat Panu Kaila, Esa Kero, Risto Vuolle-Apiala sekä englantilaiset David Hewson ja Barbara Nadel.
Kustantamon kotipaikka oli Vantaa, ja sen toimitusjohtajana toimi vuoden 2014 loppuun saakka Mikko Vartiainen.
Otava osti alkuvuodesta 2015 kustantamon osake-enemmistön. Kustannustoiminta jatkui samalla nimellä, kunnes yhtiö fuusioitiin Otavaan vuoden 2018 alussa. Nykyään Moreeni on Kustannusyhtiö Otavan kädentaito- ja harrastekirjoihin keskittyvä brändi.
Aiheesta muualla

Kustantamon kotisivut
Mäntämoottori

4-tahtisen mäntämoottorin männän liike sylinterissä.
Mäntämoottori on polttomoottori, jossa polttoaineen sisältämä kemiallinen energia muutetaan lämpö- ja liike-energiaksi sylinterissä liikkuvien mäntien avulla.
Polttoaine syötetään sylinteriin, jossa edestakaisin liikkuva mäntä moottorityypistä riippuen vuoroin imee tuoreen polttoaine-ilmaseoksen sylinteriin, ja toiseen suuntaan liikkuessaan puristaa seoksen kasaan tai poistaa pakokaasut. Toimintaperiaate vaihtelee hieman riippuen siitä onko kyse kaksitahti- vai nelitahtimoottorista. Mäntä tai männät on kiertokankien välityksellä laakeroitu kampiakseliin. Suoraruiskutteisessa nelitahtisessa bensiini- tai dieselmoottorissa männän liike imutahdin aikana täyttää sylinterin pelkällä ilmalla ja polttoaine ruiskutetaan sylinteriin suuttimilla.
Ahdetussa mäntämoottorissa pakokaasujen hukkaenergiasta tai hihnan välityksellä moottorista voimansa saava ahdin puristaa ilmaa sylintereihin. Tällöin palotapahtumaan saadaan suurempi ilmamäärä kuin minkä mäntä yksinään kykenisi imemään.  Tämä parantaa moottorin hyötysuhdetta.
Nelitahtimoottori
Kaksitahtimoottori
Milan Gulaš

| Milan Gulaš> Henkilötiedot |
| --- | --- |
Syntynyt: 30. joulukuuta 1985 (ikä 38) České Budějovice, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  88 kg
Seura
Seura:  HC Škoda Plzeň
Sarja:  Tipsport Extraliga
Pelinumero:  77
Pelaajaura
Pääsarjaura:  2004–
Aik. seurat:  HC České Budějovice (ČEL) HC Kladno (ČEL) HC Plzeň (ČEL) Metallurg Magnitogorsk (KHL) Färjestad BK (SHL)
Milan Gulaš (s. 30. joulukuuta 1985 České Budějovice, Tšekkoslovakia) on tšekkiläinen jääkiekkoilija, joka pelaa Tšekin Extraliga-joukkue HC Škoda Plzeňissä. Hän on pelipaikaltaan oikea laitahyökkääjä ja laukoo oikealta.
Ura > Maajoukkueura

Gulaš on pelannut Tšekin A-maajoukkueessa yhteensä 41 ottelua tehopistein 3+8=11. Hän on pelannut myös kahdeksan nuorten maaottelua.
NRT

NRT voi tarkoittaa seuraavia asioita:
Naritan kansainvälinen lentoasema (lyhenne NRT)
Nettorekisteritonni (lyhenne nrt)
Arkkitehdit NRT, suomalainen arkkitehtitoimisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NRT”, voi hakea sivunnimihaulla, laajalla sivunnimihaulla tai tekstihaulla.
Mäntyvaaran taistelu

Mäntyvaaran taistelu oli talvisodassa 20. joulukuuta 1939 Kemijärvellä käyty taistelu Suomen ja Neuvostoliiton joukkojen välillä.
Neuvostoliiton 596. jalkaväkirykmentin I pataljoona hyökkäsi jalan suomalaisen Erillinen Pataljoona 17:n asemien selustaan, miehittäen samalla koko Mäntyvaaran laen. Neuvostoliiton joukkojen tavoitteena oli katkaista Sallan ja Kemijärven välinen tie Joutsijärven länsipuolelta. Suomalaiset tuhosivat nelituntisessa taistelussa hyökänneet joukot ja valtasivat Mäntyvaaran takaisin. Neuvostoliittolaiset sotilaat jättivät jälkeensä sotasaaliina suuren määrän aseita.
Suomen häviö Mäntyvaarassa olisi edistänyt Neuvostoliiton tavoitetta katkaista Suomi kahtia. Mäntyvaaran taistelun muistomerkki sijaitsee Sallaan johtavan tien varressa.
NSE

NSE on kirjainlyhenne, joka voi tarkoittaa seuraavia muun muassa asioita:
Norwegian Air Sweden, ruotsalainen lentoyhtiö
Intian kansallinen pörssi (NSE, National Stock Exchange of India), intialainen arvopaperipörssi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NSE”, voi hakea sivunnimihaulla, laajalla sivunnimihaulla tai tekstihaulla.
Nautintoaine

Nautintoaine on yleisesti käytettävä virkistävä tai huumaavasti tai kiihottavasti vaikuttava aine. Nautintoaineita ei siten nautita ensisijaisesti niiden ravintoarvon vuoksi. Nautintoaineita ovat esimerkiksi kahvi, tee, tupakka ja alkoholijuomat.
Muurame (huonekalutehdas)

Muurame Oy on suomalainen huonekalutehdas, jonka Martti Vaara veljineen perusti Lahteen vuonna 1925 nimellä Veljekset Vaaran huonekalutehdas. Tehdas tunnetaan erityisesti Martti Vaaran tyttären Pirkko Stenrosin suunnittelemista huonekaluista.
Tehdas siirtyi välirauhan aikana Muuramen kuntaan, koska Lahti oli talvisodassa ollut radiomastojen vuoksi pommituskohde. Muuramessa tehdas oli vuoteen 1964, jolloin se siirtyi takaisin Lahteen. Tehdas ajautui konkurssiin lamavuonna 1991 mutta perustettiin uudelleen vuonna 1992.
Muurame Oy:n tuotanto muodostuu lähes yksinomaan Pirkko Stenrosin minimalistisista moduulikalusteista. Yrityksen tunnetuin ja pitkäisin tuotesarja on Moduli, jonka ensimmäisetkin tuotteet, Stenrosin vuonna 1954 suunnittelemat Kaksonen- ja Kolmonen-lipastot, ovat yhä tuotannossa. Muita edelleen valmistettuja tuotesarjoja ovat Neppari (1975) ja Mup (1999). Tuotesarjoihin kuuluvat lipastojen, kaappien ja muiden säilytyskalusteiden lisäksi työ- ja ruokapöytiä, tv-tasoja, sohvia ja sänkyjä sekä lastenkalusteita. Niitä kaikkia yhdistävät niukka suorakulmainen muotokieli, mitoitusten ja värien yhteensopivuus sekä tuotesarjojen jatkuvuus.
Mallistolle ja Pirkko Stenrosille on myönnetty monia muotoilu- ja kalustealan palkintoja. Näiden lisäksi Muurame Oy:lle myönnettiin vuonna 1986 Tasavallan presidentin vientipalkinto.
Aiheesta muualla

Muurame
Muuramen huonekalutehtaan historiaa Pörssitiedossa
Nautintaniitty

Nautintaniitty on aiemmin käytetty nimitys puuttomasta, ruohoa kasvavasta maa-alueesta, joka ennen isojakoa kuului maatilaan, mutta jota isojaossa ei otettu mukaan talon tiluksiin. Isojaossa nautintaniitty jätettiin hallintaoikeuden perusteella tilaan kuuluvaksi joko määräajaksi tai siihen saakka, kun valtio katsoi tarvitsevansa aluetta muuhun tarkoitukseen. Niitty kuului valtiolle ja se sijaitsi tavallisesti valtion maiden keskellä. Maa-alueen oli raivannut niityksi torppari ja se saattoi sijaita kaukanakin hänen asunnostaan. Kun torppa muodostettiin itsenäiseksi asutustilaksi, torppa sai määrävuodet korjata niityn sadon.
Nautintaniitty-nimitystä käytettiin myös Tornionjoen saarissa olleista niityistä, joiden nautintaoikeus järjestettiin Haminan rauhan jälkeen. Tällöin suomalaiset saivat pysyvän hallintaoikeuden 37 Ruotsille kuuluvaan saaren tiluksiin ja ruotsalaiset 15 Suomelle kuuluvan saaren tiluksiin.
Muuramen Tuolitehdas
Aiheesta muualla

Muuramen Tuolitehtaan Osakeyhtiön digitoituja pienpainatteita Kansalliskirjastossa
Muuramen Huonekalutehdas Oy:n digitoituja pienpainatteita Kansalliskirjastossa
Monster (Kanye Westin kappale)

| ”Monster” Kanye West feat>  Jay-Z, Rick Ross, Nicki Minaj, Bon Iver |
| --- | --- | --- |

Singlen tiedot
 Albumilta: My Beautiful Dark Twisted Fantasy
 Äänitetty : 2010
 Julkaistu: 23. lokakuuta 2010
 Tekijä(t): Kanye West, Jay-Z, Mike Dean, Rick Ross, Nicki Minaj, Plain Pat, Justin Vernon
 Tuottaja(t): Kanye West, Mike Dean, Plain Pat
 Tyylilaji: hip hop, horrorcore, hardcore hip hop
 Kesto: 06.18
 Levy-yhtiö: Roc-A-Fella Records Def Jam Recordings
Kanye Westin muut singlet
| ”Runaway” 2010 | ”Monster” 2010 | ”All of the Lights” 2010 |
Monster on yhdysvaltalaisen rap-artisti Kanye Westin kappale, jossa vierailevat Jay-Z, Rick Ross, Nicki Minaj ja Bon Iver. Se julkaistiin kolmantena singlenä hänen viidenneltä studioalbumiltaan My Beautiful Dark Twisted Fantasy lokakuussa 2010.
Kappaleen ovat kirjoittaneet Kanye West, Jay-Z, Mike Dean, Rick Ross, Nicki Minaj, Plain Pat ja Justin Vernon.
”Monster” ylsi Billboard Hot 100 -listalla parhaimmillaan sijalle 18.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Monster | 6.18 |  |  |  |  |  |  |  |
|  |  | 6.18 |  |  |  |  |  |  |  |
Listasijoitukset

| Lista | Paras sijoitus |
| --- | --- |
 Yhdysvaltain Billboard Hot 100: 18
Mosinet Geremew

| Mitalit | Mitalit | Mitalit |  |
| --- | --- | --- | --- |
|  Mosinet Geremew Dohan MM-kilpailuissa 2019. |  Mosinet Geremew Dohan MM-kilpailuissa 2019. |  Mosinet Geremew Dohan MM-kilpailuissa 2019. |  |
Maa:  Etiopia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Doha 2019 | maraton |  |
|  Hopeaa | Eugene 2022 | maraton |  |
Mosinet Geremew Bayih (s. 12. helmikuuta 1992) on etiopialainen kestävyysjuoksija, maratonin MM-mitalisti.
Geremew sijoittui Bydgoszczissa käydyissä maastojuoksun MM-kilpailuissa juniorisarjassa 16:nneksi 2010 ja miesten kilpailussa 24:nneksi 2013. Pekingin MM-kilpailuissa 2015 hän sijoittui 10 000 metrillä 11:nneksi. Hän saavutti MM-hopeaa maratonilla Dohassa 2019 ajalla 2.10.44 sekä Eugenessa 2022 ajalla 2.06.44..
Geremew voitti puolimaratonin Zhuhaissa 2013, Des Moinesissa 2014, Ras Al Khaimahissa 2015, Yangzhoussa 2015, 2016, 2017 ja 2018, Nanningissa 2016, Buenos Airesissa 2018 ja Lissabonissa 2019. Hän voitti Dubain maratonin 2018 ja Soulin maratonin 2022, sijoittui toiseksi Chicagon maratonilla 2018 ja Lontoon maratonilla 2019 silloisella Etiopian ennätysajalla 2.02.55 sekä kolmanneksi Berliinin maratonilla 2017 ja Lontoon maratonilla 2021.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 5 000 m | 13.17,41 | Shanghai | 19. toukokuuta 2012 |
| 10 000 m | 27.18,86 | Hengelo | 17. kesäkuuta 2015 |
| Puolimaraton | 59.11 | New Delhi | 23. marraskuuta 2014 |
| Maraton | 2.02.55 | Lontoo | 28. huhtikuuta 2019 |
Mosina

| Mosina Moschin |
| --- | --- |
 Kaupungintalo
 vaakuna
 Mosina
 Koordinaatit: 52°14′48″N, 16°50′42″E 
Valtio:  Puola
Voivodikunta:  Iso-Puola
Pinta-ala:  
 – Kokonaispinta-ala:  13,5 km²
Väkiluku (2019)  (arvio):  14 124
 – Väestötiheys:  1 046,2 as./km²
Infobox OKVirheellinen NIMI-arvo: 
Mosina (saks. Moschin) on kaupunki Ison-Puolan voivodikunnassa Puolan länsiosassa 20 kilometriä Poznańista etelään. Mosinan pinta-ala on 13,5 neliökilometriä, ja vuoden 2019 arvion mukaan siellä asui 14 124 asukasta. Kaupungissa on vuonna 1876 perustettu synagoga.
Aiheesta muualla

Kuvia tai muita tiedostoja aiheesta Mosina Wikimedia Commonsissa
Mullan maku

Mullan maku on Reijo Mäen vuonna 2000 julkaisema kahdestoista Vares-dekkari. Kirjan nimi viittaa Turun vesijohtoveden laatuun.
| Mullan maku |
| --- | --- |

Kirjailija:  Reijo Mäki
Kieli:  suomi
Genre:  jännitys
Kustantaja:  Otava
Julkaistu:  2000
ISBN:  951-1-16867-3
Sarja: Vares
Edeltävä:  Keltainen leski
Seuraava:  Kolmastoista yö
Löydä lisää kirjojaKirjallisuuden teemasivulta
Juoni ja kerronta

Kirjassa Vares saa tehtäväkseen selvittää auto-onnettomuudessa kuolleen pankkivirkailijan kaksoiselämää ja varallisuuden alkuperää. Kirjan teemoja on pettäminen. Suuri osa Vareksen ajasta kuluu työtehtävien sijaan alkoholinkäyttöön, naisten naruttamiseen ja erilaisiin vedonlyönteihin, kuten sen arvaamiseen, onko vauva lastenvaunuissa valkoinen vai mulatti tai onko lihapullia annoksessa parillinen vai pariton määrä.
Vainajan tarinaa, tämän avioliittoa ja ajautumista petokseen kerrotaan takautumina minä-muodossa.
Teoksen rikollishahmoja edustaa Hämeen ja Pohjanmaan välimailta kotoisin oleva Martti Keskisarja, joka haluaa korjata kokemansa nöyryytykset, kuten vankilassa saamansa pilkkanimen. Hänen nuoruudestaan paljastetaan myös kavereiden naurun kohteeksi tuleminen helluntailaisten upotuskasteella.
Vares puolestaan muistelee nuoruutensa tansseihin menoa Siikaisten Vuorijärven yli ja bensan loppumista Kuvaskankaalla.
Kirjan sivuhahmoja on maailmanmaineen kynnyksellä aikanaan ollut, edelleen legendaarinen mutta Turkuun päätynyt rokkari, joka kertoilee värikkäästi aiemmasta riippuvuudestaan, Amerikan-vuosistaan ja kohtaamistaan henkilöistä kuten Donald Trumpista.
Historiallinen tausta

Kirjan tapahtumien alkusysäyksiä on Suomen 1990-luvun lama, erityisesti markan devalvointia ja kelluttamista seurannut luottojen vakuuskriisi.
Vastaanotto

Helsingin Sanomien Pertti Avolan mielestä henkilögalleria on tuttu Mäen aiemmista teoksista ja sympaattisten luuserien ja rikollisten kuvaus muistuttaa Carl Hiaasenin ja Elmore Leonardin teoksia. Avolaa häiritsee tietynlainen sovinismi ja turinointi. Toisaalta hän näkee onnistumisina paikallisvärin, herkulliset henkilöhahmot ja amerikkalaisperäisen yksityisetsivän siirtämisen suomalaiseen maisemaan.
Mullan makua myytiin ilmestymisvuonnaan 15 200 kappaletta.
Nautintaselitelmä

Nautintaselitelmä on aiemmin käytössä ollut asiakirja, joka maa-alueen jakotoimituksessa laadittiin varsinaisen maanjaon perustaksi. Siinä lueteltiin kullekin jako-osakkeelle kuuluvat tilukset sekä niiden pinta-alat ja jyvitysarvot. Nautintaselitelmään kuului kartta ja karttaselitelmä, johon tiluskuvion tiedot merkittiin. Nautintaselitelmästä nähtiin kuinka suuren osan jako-osakkaan omistamat jyvitysarvot olivat kaikkien jaettavien tilusten yhteisestä jyvitysarvosta. Jakotoimitusta ei voinut suorittaa ennen kuin jako-osakkaat olivat hyväksyneet nautintaselitelmän tai se oli hyväksytty tuomioistuimen päätöksellä joko sellaisenaan tai muutettuna.
Nautintaselitelmästä säädettiin asetuksessa jakolaitoksesta (82/1916) sen 97–100 pykälissä. Sitä käytettiin myös asetuksen kumonneessa jakolaissa (604/1951) 106 pykälässä ja lain nojalla annetussa jakoasetuksessa (407/1952) 7 luvussa. Jakolaki kumottiin kiinteistönmuodostamislailla (554/1995).
Mylly luovien alojen keskus

Mylly on voittoa tavoittelematon Kuopiossa toimiva luovien alojen toimikeskus. Myllystä löytyy 50 ihmisen työpaikka. Myllyn ideana on lisätä toimijoiden tehokkaampaa resurssien käyttöä, edistää työtilaisuuksien syntyä, kehitellä uusia innovaatioita ja edistää alueen matkailua. Mylly sijaitsee Kuopion sataman kupeessa, puiston vieressä Minna Canthin kadulla.
Myllyn taustalta löytyy Luovien alojen yhdistys Pro Mylly ry, joka on perustettu 3.8.2009. Yhdistyksen toimenkuvaan kuuluvat tilojen vuokraaminen ja palveluiden tarjoaminen luovien toimialojen yrittäjille ja taiteilijoille. Tavoitteena yhdistyksellä on luovien alojen työtilaisuuksien lisäämisen edistäminen.
Pro Mylly yhdistyksen rahoitus muodostuu pääasiassa vuokralla olevien yrittäjien, taiteilijoiden ja yhdistysten maksamista vuokratuloistaa. Vuokralaiset myös huolehtivat omien tilojensa kunnostamisesta ja ylläpidosta. Yhdistyksen toimijat työskentelevät 1. ja 4. kerroksissa, ja tilat on otettu käyttöön syksyn 2009 aikana. Yhdistystoiminta käynnistyi maaliskuussa 2010.
Myllyssä toimijoina on taiteilijoita, käsityöläisiä, yrityksiä ja yhdistyksiä.
Myllyn toimijat valmistavat muun muassa kierrätysmateriaaleista koruja ja tekstiilituotteita. Myllystä löytyy myös puku-/vaatesuunnittelijoita, keraamikko, media-, valokuva- ja kuvataiteilijoita, erikoispuuseppä, verhoilija sekä elokuvatekijöitä sekä tapahtumayhdistyksiä.
Mylly on mukana myös Taidetori-tapahtumassa.
Musta helmi (laiva)

Musta helmi
Musta helmi (The Black Pearl) on kuvitteellinen laiva, joka esiintyy Pirates of the Caribbean -elokuvasarjassa. Suuri ja nopea purjealus on kuuluisa nopeudestaan sekä laivan ja sen miehistön päälle langenneesta kirouksesta. Kaikki eivät usko laivan olevan edes olemassa. Laivan runko ja purjeet ovat mustat.
Musta helmen kerrotaan olevan Karibianmeren nopein alus, joka pääsee myötätuulessa pakoon jopa myyttistä Lentävää hollantilaista. Vastatuuleen Hollantilainen on tosin Mustaa helmeä nopeampi.
Tekniikka

Mustan helmen kirous -elokuvaa varten laivasta rakennettiin useita versioita. Purjehduskelpoinen, merellä tehdyissä kuvauksissa käytetty laiva rakennettiin proomun päälle. Suureen halliin Long Beachille rakennettiin toinen täysikokoinen laiva. Musta helmi purjehtii elokuvassa usein yöllä tai sankassa sumussa, ja koska näitä kuvauksia oli hankala toteuttaa avomerellä, ne kuvattiin hallissa. Osa elokuvan kohtauksista oli liian vaarallisia oikeilla laivoilla tehtäviksi, joten kaikista elokuvan purjelaivoista rakennettiin lisäksi pienoismallit.
Elokuvissa Kuolleen miehen kirstu ja Maailman laidalla käytettiin oikeaa alusta, joka on tosin moottorikäyttöinen eikä purjealus.
Myller

Myller on seuraavien henkilöiden sukunimi:
Leena Myller (s. 1957), kirjailija, kirjallisuus- ja kuvataidekriitikko
Riitta Myller (s. 1956), SDP:n kansanedustaja
Veikko Myller (s. 1951), joensuulainen kuvanveistäjä.
Mylly-Majalampi

| Mylly-Majalampi |
| --- | --- |

Valtiot:  Suomi 
Paikkakunta:  Espoo, Vihti
Koordinaatit:  60°21′15″N, 24°37′10″E
Järvinumero:  21.045.1.002
Mittaustietoja
Pinnankorkeus:  71,2 m 
Rantaviiva:  2,6 km 
Pinta-ala:  0,235 km² 
Suurin syvyys:  9,5 m 
 fiMylly-Majalampi 
Mylly-Majalampi on noin 24 hehtaarin laajuinen järvi Espoon ja Vihdin rajalla. Se sijaitsee Nuuksion järviylängön reunalla. Suurin osa järvestä on Vihdin puolella, järven kaakkoisosa sijaitsee Pohjois-Espoon Lakiston kaupunginosassa. Mylly-Majalammen  lähin naapurijärvi on Majalampi idässä. Järvien välisellä kapealla kannaksella sijaitsee muun muassa Majalammen leirikeskus. Mylly-Majalammen eteläpuolella sijaitsevat muun muassa Vähä Majalampi, Vaakkoi, Tuhkuri ja Saarijärvi.
Mylly-Majalammen ympäristö on kalliometsää. Järven eteläpuolella on Rinnekodin luonnonsuojelualue. Mylly-Majalammen ja Majalammen välillä on puro; Majalammen pinta on 0,2 metriä Mylly-Majalammen pintaa alempana.
Mäntyveräjä

Mäntyveräjä on Kangasalan osa-alue, joka kuuluu keskustan kaupungiosaan. Siellä sijaitsee Kirkkoharju ja sen juurella pieni Ukki-järvi.
Aiheesta muualla

Jussila & Sepänmaa: Kangasala Mäntyveräjän suunnittelualueen muinaisjäännösinventointi 2012[vanhentunut linkki]
Minerva (yhtye)

Minerva oli vuosina 1995–2005 toiminut suomalainen rock-yhtye.
Jäsenet

Sara Vilander (laulu)
Jere Häkkinen (rummut)
Jukka Backman (kitara)
Kimmo Räsänen (basso, 1995–2002)
Johannes Tolonen (basso, 2002–)
Julkaisut > Albumit

Ennen kuin valkenee  (2003)
Julkaisut > EP:t

Julmettu  (1998)
Viaton  (2000)
Paha uni  (2001)
Pimeän syliin  (2004)
Julkaisut > Singlet

Kahleet katkaistaan  (2002)
Julkaisut > Kasetit

demo  (1996)
Mielenrippeet  (1997)
Mykola Skrypnyk

Mykola Skrypnyk
Mykola Oleksijovitš Skrypnyk (ukr. Микола Олексійович Скрипник; 25. tammikuuta (J: 13. tammikuuta) 1872 Jasynuvata, Jekaterinoslavin kuvernementti, Venäjän keisarikunta – 7. heinäkuuta 1933 Harkova, Ukrainan sosialistinen neuvostotasavalta, Neuvostoliitto) oli ukrainalainen kansallismielinen bolševikki, joka toimi vuosina 1920–1933 vaikutusvaltaisissa asemissa Ukrainan neuvostotasavallan hallituksessa. Hän johti järjestelmällistä ukrainalaistamispolitiikkaa, kunnes Neuvostoliiton johto kääntyi sitä vastaan ja syrjäytti hänet.
Aiheesta muualla

Kuvia tai muita tiedostoja aiheesta Mykola Skrypnyk Wikimedia Commonsissa
Mäntä

Polttomoottorin osat:

P = Mäntä

E = Vasen nokka-akseli

I = Oikea nokka-akseli

S = Sytytystulppa

W = Nestejäähdytyskanavat

V = Venttiilit (imu- ja pakoventtiili)

R = Kiertokanki

C = Kampiakseli
Mäntä on tiiviisti sylinterissä yleensä edestakaisin liikkuva moottorin- tai koneenosa, joka työntää vettä (pumppu), kaasua tai ilmaa (kompressori) tai päinvastoin, jolloin höyrynpaine tai vedenpaine työntää, jolloin syntyy liikettä (höyrykone). Mäntä voi myös liikkua sylinterissä pyörivällä liikkeellä. Tällöin kyseessä on kiertomäntämoottori.
Uppomäntä on pitkä lieriö. Sen tiiviste on sylinterin suussa. Laakamäntä on lyhyt ohutvartinen. Tiiviste on sovitettu itse mäntään. Tiiviste on myös sylinterin kannessa (tiivistysholkki). Moottorinmäntä on uppomäntä, johon tiiviste on sovitettu. Läppämäntä on pumpuissa käytetty laakamäntä, johon läppä tai venttiili on sovitettu. Kaksoismännässä on suurempi ja pienempi mäntä sovitettu yhteen peräkkäin. Siipimäntä on nelikulmainen, toisesta päästään (edestakaisin heiluvaan) akseliin kiinnitetty.
Mäntään vaikuttava voima syntyy sylinterin ylipaineen ja männän paineenalaisen pinta-alan tulona:
Aiheesta muualla

Kuvia tai muita tiedostoja aiheesta Mäntä Wikimedia Commonsissa
Tämä artikkeli perustuu Pienen tietosanakirjan (1925–1928) sisältöön. Pienen tietosanakirjan tekijänoikeudellinen tilanne on tulkinnanvarainen. Sieltä ei tule tuoda uutta aineistoa Wikipediaan. Voit auttaa Wikipediaa korvaamalla Pienen tietosanakirjan aineiston uudella.
Miesten Superpesiksen kausi 2022

| --- | --- |
Järjestyksessä:  33
Joukkueita:  13
Runkosarja
Päiväys:  24. huhtikuuta – 16. elokuuta
Voittaja:  Vimpelin Veto
Pudotuspelit
Päiväys:  19. elokuuta – 17. syyskuuta
Mestari:  Vimpelin Veto
Hopeaa:  Manse PP
Pronssia:  Joensuun Maila
Sarjakarsinta
Nousija(t):  Alajärven Ankkurit
Putoaja(t):  Kankaanpään Maila
Muut sarjat
Alempi sarja:  Ykköspesis
Naisten kausi:  Naisten Superpesis
   ← 2021  2023 →
Superpesiksen kausi 2022 oli Suomen pesäpallon pääsarjan Superpesiksen 33. kausi. Joukkuemäärä putosi kaudelle 2022 13:een, sillä Siilinjärven Pesis (SiiPe) luopui sarjapaikastaan kauden 2021 jälkeen taatakseen seuran tulevaisuuden, eikä Pesäpalloliitto täyttänyt vapautunutta sarjapaikkaa. Kausi alkoi 24. huhtikuuta Fuengirolassa kahden vuoden tauon jälkeen pelatulla "Fugepesis"-ottelulla. Siinä kohtasivat Imatran Pallo-Veikot (IPV) ja Sotkamon Jymy (SoJy). Muutoin kausi alkoi 12. toukokuuta Alajärven Kitrolla pelatulla ottelulla, jossa SoJy ja IPV kohtasivat toistamiseen. Hallitsevana mestarina kauteen lähtee Manse PP. Suomen kansallispeli pesäpallo viettää 100-vuotisjuhlavuottaan. Ensimmäiset viralliset ottelut pelattiin vuonna 1922.
Tälle kaudelle kolmella joukkueelle valmistui uudet stadionit: Kiteen Pallon Rantakenttä ja Sotkamon Jymyn Hiukan pesäpallostadionit saivat uudet katsomot.  Manse PP:n uusi Kaupin pesäpallostadion valmistui heinäkuussa.
Sotkamon Jymy jäi hävittyään puolivälieräsarjan ensimmäistä kertaa mitalipelien ulkopuolelle sitten kauden 1999.